Gesin op kleinhoewe oorval | Maroela Media
Vermeende rowers het Saterdag 'n gesin in Port Elizabeth verras toe hulle 'n skoot afgevuur het wat 'n glasdeur in hul televisiekamer gebreek het.
Volgens kol. Priscilla Naidu, polisiewoordvoerder, het die gesin om 22:50 televisie gekyk toe een van die slagoffers 'n onbekende man met 'n balaklawa by die glasdeur opgemerk het. Terwyl die vrou haar man gewaarsku het, het die verdagte 'n skoot afgevuur wat die glas gebreek het. Die aangrensende glasvenster het ook met die trefslag gebreek.
Die gesin woon glo in Theescombe wat aan die Kragga Kamma-wildpark in Port Elizabeth grens.
"Die drie verdagtes het die gesin beveel om op die vloer te lê, terwyl hulle vasgemaak is."
Die mans het die huis deursoek en 'n .38-rewolwer, juweliersware, 'n beursie, kontant, drie selfone en 'n skootrekenaar gebuit. Hulle het deur die gebreekte deur ontsnap.
Niemand het beserings tydens die voorval opgedoen nie.
Die polisie in Kabega Park ondersoek 'n saak van huisroof.
"Ons moedig huiseienaars aan wat veral op kleinhoewes woonagtig is of afgesonder van hul bure woon om alarmstelsels te installeer, diefwering aan deure en vensters te plaas en kringtelevisie te installeer vir bykomende veiligheid," het Naidu gesê.
kleinhoewe Port Elizabeth
Zuma-saak nou virtueel aangehoor
Dan leef ons ook in tronke en nog geld uithaal wat ons nie het nie
Ja .mnr Naidu gaan julle daarvoor betaal.Die .38 moes langs die man gelê het sodoende sou hy kon skiet die oomblik toe hulle die glasdeur stukkend skiet.
Ek lewe klaar in 'n tronk as gevolg van misdadigers magtag man! Hoeveel meer van die snert moet ons nou hanteer? Gaan jy die mense help betaal vir die sekuriteit in en om jou huis? Dis nie 5 sent nie hoor
Wys mens net wat dink vandag se rowers van ons Polisie en regstelsel, geen vrees daarvoor nie. Moes daar nie 'n klag van poging tot moord gewees het as iemand 'n vuurwapen afvuur waar onskuldige mense beroof word en skote geskiet word nie …………………… wonder maar net. Miskien is dit die rede waarom die polisie of regstelsel nie gevrees word nie ……..
Ek stem saam met Casper oor die man se rewolwer, maar die oomblik as jy iemand raakskiet, al is dit ook 'n gewapende inbreker, word jou WETTIGE vuurwapen ingeneem vir ballistiese toetse.